**ПРЕДЛОЖЕНИЕ**

от д-р Иван Тодоров Иванов – Кмет на Община Севлиево

**Относно:** Отменяне на „Наредба за организацията на търговската дейност на територията на община Севлиево”, приета с Решение № 30/29.03.2005 г., изм. и доп. с Решение № 221 от 17.12.2008 г. на Общински съвет – Севлиево.

**Предлагам:**

Общинският съвет – Севлиево да отмени „Наредба за организацията на търговската дейност на територията на община Севлиево”, приета с Решение № 30 от 29.03.2005 г., изм. и доп. с Решение № 221 от 17.12.2008 г. на Общински съвет – Севлиево, поради факта, че обществените отношения регулирани с нея са уредени с нормативни актове от по-висока степен.

 **Мотиви:**

„Наредба за организацията на търговската дейност на територията на община Севлиево” е приета с Решение № 30/29.03.2005 г., изм. и доп. с решение № 221 от 17.12.2008 г. на Общински съвет – Севлиево /Наредбата/.

Наредбата урежда обществени отношения, които към настоящия момент са уредени в нормативни актове от по-висока степен, като: Закон за туризма; Закон за защита на потребителите; Закон за закрила на детето; Търговски закон; Закон за оръжията, боеприпасите, взривните вещества и пиротехническите изделия.

 Относно разпоредбата на чл. 3 от Наредбата, кой може да извършва търговска дейност, изискванията за „търговец“ са уредени в Търговския закон. Обществените отношения, свързани с общите изисквания към търговските обекти, регламентирани в раздел ІІ „Общи изисквания към търговските обекти“ в Наредбата /чл. 4, чл. 5, чл. 6, чл. 7, чл. 8 и чл. 9/ са уредени в Закона за защита на потребителите и в Закона за туризма. Разпоредбите на чл. 11 от Наредбата, които се отнасят до лица под 18 години /чл. 11, т.1, т.2, т.3, т.4 и т.5/ са регламентирани в Закона за закрила на детето /чл. 8 и чл. 5б/. Изискванията в чл. 11, т.7 и т.14 на Наредбата са уредени нормативно в Закона за оръжията, боеприпасите, взривните вещества и пиротехническите изделия. Следователно в Наредбата се повтарят норми, въведени с актове от по-висока степен.

Относно разпоредбите в Наредбата /част от текстовете на раздел „ІІІ. Организиране на амбулантна търговия“ в Наредбата/ за извършване на търговия на дребно на публични места - улици и площади, в и от превозни средства, на сергии и други подобни, редът за поставяне на обекти за търговско обслужване, като маса, щендер, количка, фризери и машини за сладолед, автомати за топли и студени напитки и пакетирани стоки, временна базарна конструкция, скари и маси за консумация на открито, организацията на тази дейност е уредена в „Наредба за реда и условията за поставяне на преместваеми обекти на територията на община Севлиево”.

В цитираните по-горе специални закони е посочен и редът за контрол и осъществяване на административно-наказателна отговорност при нарушаване на съответния закон.

Гореизложеното налага извода, че в голяма степен в „Наредба за организацията на търговската дейност на територията на община Севлиево“ /приета с Решение № 30 от 29.03.2005 г., изм. и доп. с Решение № 221 от 17.12.2008 г. на Общински съвет – Севлиево/ се преповтарят норми, които се съдържат в нормативни актове от по-висока степен. За тази част от Наредбата, в която се регулират отношенията за организиране на т.н. амбулантна търговия, редът е уреден в „Наредба за реда и условията за поставяне на преместваеми обекти на територията на община Севлиево”.

Съгласно чл. 8 от Закона за нормативните актове, всеки Общински съвет може да издава наредби, с които да урежда съобразно нормативните актове от по-висока степен неуредени от тях обществени отношения с местно значение.

Настоящото предложение за отменяне на „Наредба за организацията на търговската дейност на територията на община Севлиево”, приета с Решение № 30/29.03.2005 г., изм. и доп. с Решение № 221 от 17.12.2008 г. на Общински съвет – Севлиево, е публикувано на интернет страницата на Община Севлиево [www.sevlievo.bg](http://www.sevlievo.bg) на 27.11.2015 г.

**Д-Р ИВАН ИВАНОВ**

*Кмет на Община Севлиево*